آمریکانین افغانیستان‌دا یاشادیغی مغلوبیتین سندلری اورتایا چیخدی
آمریکا، افغانیستانداکی 18 ایللیک ساواش‌ین آرتیق قازانیلامایاجاغی گئرچگینی تحریف ائتدیغی اورتایا چیخدی.
ویئتنام ساواش‌سینین دا اوغورسوز اولدوغونا باغلی گیزلی سندلری یاییملایان ایلک مئدیا قورولوشلاریندان‌ اولان واشینگتون پوست، بو دفعه ده آمریکانین 2002دن بو یانا ایشغال ائتدیگی افغانیستانا باغلی گیزلی سندلری اله کئچیردی.
آمریکا رهبرلیگی‌نین قطرده طالبان ایله موذاکیره‌یه اوتوردوغو دؤورده اورتایا چیخان گیزلی سندلر، آمریکانین افغانیستاندا دا اوغورسوز اولدوغونو اورتایا قویدو.
اله کئچیریلن 2 مین صحیفه‌لیک سند، افغانیستانداکی ساواشیندا بیرباشا رول اوینامیش، مسئول، ژنرال و دیپلومات‌لارین فیکیرلرین‌دن عبارت‌دیر.
فیکیرلرینه باشوورولان‌لاردان 400دن چوخو افغانیستاندا ایشلرین یولوندا گئتمدیگینی و آمریکانین اؤلکه‌ده بیر باتاقلیغا باتدیغینی ایفاده ائتدی.
سندلرده، اسکی پرزیدنت‌لری جورج بوش و باراک اوباما دؤورونده آغ ائوده افغانیستان ماساسی‌نین باشین‌داکی ژنرال دوگلاس لوت، افغانیستانی تمل اولا‌راق آنلاماق‌دان اوزاق ایدیک. نه ائتدیگیمیزی بیلمیردیک. نئجه بیر یوکون آلتینا گیردیگیمیزی فرقینده دئییلدیک. ایفاده‌سینی ایستیفاده ائتدی.
فیکیرلرینه یئر وئریلن مسئو‌ل‌لارین بؤیوک بؤلومو، آمریکانین هله ده افغانیستاندا ایجرا ائتدیگی ایستراتژینین سهو اولدوغونو، مسئول‌لارین بونو بیلدیگینی آنجاق توپلوما آچیقلامادیغینا دقتی چکدی.
سندلرده باشقان سویه‌سین‌دن اورتا سویه مسئول‌لاره قدر توپلوما ائدیلن بوتون آچیقلاما‌لار، ساحه‌دکی معلومات‌لارین چارپیتیلدیغی اورتایا چیخدی. 2001دن بو یانا افغانیستاندا 2 مین 300و آمریکا عسگری اؤلدو، 20 مین 589و یارالانیب.
